Gandia duplica les recomanacions de l´OMS pel que fa a zones verdes
18 octubre 2019

## Gandia duplica les recomanacions de l´OMS pel que fa a zones verdes18 octubre 2019Última actualització: 14 juliol 2025

![](../gestion/img/_AO_5581-copia.jpg)  
  

**La regidora delegada de Gestió Responsable del Territori, Alícia Izquierdo**, va participar ahir en la taula redona sobre ‘Responsabilitat social ambiental en l'administració pública’, organitzada per Cáritas Gandia. L’edil ha començat la seua intervenció enumerant les diferents administracions i organitzacions mediambientals a les quals l’Ajuntament estem adherits. Com per exemple, la Xarxa de Municipis Valencians cap a la Sostenibilitat de la Diputació de València, la Càtedra de Municipis Sostenibles de la Universitat Politècnica de València o a la Carta d’Aalborg de les ciutats europees cap a la sostenibilitat, signada a Dinamarca el 27 de maig de 1994.

També ha destacat la gran quantitat de metres quadrats de zones verdes que disposem a la ciutat, més de 1.700.000 m2, amb quasi 20.000 arbres i palmeres en escocells de vials, 720 maseters, 19 arbres singulars d’interès local i 7 arbredes singulars d’interès local que és necessari mantenir i conservar per a ser objecte de gaudi i de millora de la qualitat de vida de la ciutadania. Unes dades molt per damunt de les que estableix com a referent la OMS, 10-15 m2/hab, ja que a la ciutat de Gandia contem amb 23 m2/hab i esperem arribar l’any 2020 a 27m2/hab, gràcies al Pla d’Ombres de Gandia.